**OBAVIJEST ZA ZAGREBAČKU BURZU**

**8. srpnja 2013.**

Temeljem napisa objavljenih u pojedinim hrvatskim medijima, Viro tvornica šećera d.d. izdaje sljedeću obavijest:

U strateškom razmatranju budućnosti, radi zaštite najboljih interesa Viro tvornice šećera d.d. i njegovih dioničara, razmatramo razne opcije te smo u preliminarnim razgovorima s više zainteresiranih strana koje su do sada iskazale interes za ulaganje u Društvo.

Nadzorni odbor odobrio je Upravi da zainteresiranim ulagačima omogući dubinsko snimanje poslovanja društva. Pojedini od tih ulagača već su proveli dubinsko snimanje, a neki od tih postupaka su još uvijek u tijeku.

Uprava Viro tvornice šećera pozdravlja zanimanje uglednih međunarodnih kompanija za sklapanje strateškog partnerstva s virovitičkom šećeranom te izražava uvjerenje kako će ulazak snažnog partnera u vlasničku strukturu doprinijeti dugoročnoj stabilnosti i održivosti proizvodnje šećera u Hrvatskoj.

Do trenutka izdavanja ove obavijesti Viro tvornica šećera nije zaprimila niti jednu ponudu potencijalnog strateškog partnera.

Željko Zadro

predsjednik Uprave

Viro tvornica šećera d.d.